Vikingy (vahoaka)
Ny Vikingy dia anarana maoderina nomena ireo jiolahin-tsambo Nordika na tantsambo avy any atsimon' i Skandinavia (Danemarka ankehitriny, Nôrvezy ary Soeda) izay nanomboka tamin' ny faramparan' ny taonjato faha-8 ka hatramin' ny faran' ny taonjato faha-11 dia nanafika, nanao piraty, nivarotra ary nanorim-ponenana nanerana ny faritr' i Eorôpa. Nandeha an-tsambo koa izy ireo hatrany Mediteranea, Afrika Avaratra, Afovoany Atsinanana ary Amerika Avaratra. Any amin' ny firenena sasany notafihiny sy nonenany, io vanim-potoana io dia fantatra amin' ny anarana hoe "vanim-potoana Vikingy", ary ny teny hoe "Vikingy" dia matetika koa dia ahitana ny mponina ao amin' ny tanindrazana Norse amin' ny fitambarany.